open-index/open-wikipedia-markdown huggingface dataset:
Hruškový potok (prítok Stoličného potoka)

**Hruškový potok** je potok v Podunajskej nížine, na území okresu Pezinok. Je to ľavostranný prítok Stoličného potoka a má dĺžku 5,4 km. 

## Prameň
Vzniká v Trnavskej pahorkatine, v časti Podmalokarpatská pahorkatina, východne od mesta Modra v nadmorskej výške približne 190 m n. m. 

## Opis toku
Od prameňa tečie najprv na krátkom úseku juhojuhovýchodným smerom, následne sa stáča severojužným smerom a sprava priberá krátky prítok (169,8 m n. m.) z lokality Hliny. a postupne sa stáča na juhovýchod. Po vstupe na katastrálne územie obce Šenkvice sa ďalej stáča juhovýchodným smerom a v blízkosti obce napája rovnomennú vodnú nádrž. Východojuhovýchodne od tejto obce ústi v nadmorskej výške cca 143 m n. m. do Stoličného potoka.

## Referencie

Kategória:Potoky na Slovensku
Kategória:Povodie Malého Dunaja
Kategória:Vodné toky v Trnavskej pahorkatine
Kategória:Vodné toky v okrese Pezinok
Kategória:Modra
Kategória:Šenkvice
Hollywood

**Hollywood** je časť mesta Los Angeles v americkom štáte Kalifornia. Nachádza sa západo-severozápadne od stredu mesta.

Nachádzajú sa tu svetoznáme filmové štúdia, vďaka čomu je názov Hollywood považovaný za synonymum amerického filmového priemyslu.

## Pozri aj
* Bollywood
* Nollywood
* Hollywoodsky chodník slávy

## Iné projekty

Kategória:Los Angeles
Blatina (prítok Andača)

**Blatina** je potok v Podunajskej nížine, tečie územím okresov Hlohovec a Nitra. Je to ľavostranný prítok Andača, má dĺžku 8 km a je tokom VI. rádu. 

Pramení v Nitrianskej pahorkatine, v časti Bojnianska pahorkatina, južne od obce Pastuchov, v lokalite Čokaje v nadmorskej výške okolo 200 m n. m. Tečie juhovýchodným smerom cez osadu Hašoš, zľava priberá občasný prítok z oblasti Jutier a vstupuje na územie obce Lukáčovce. Preteká močaristým územím s Lukáčovským rybníkom na pravom brehu, vytvára ostrú zákrutu a priberá vody z výpuste rybníka z pravej strany. Následne tečie intravilánom obce a juhovýchodne od obce ústi v nadmorskej výške okolo 148,5 m n. m. do Andača.

## Referencie

Kategória:Potoky na Slovensku
Kategória:Povodie Nitry
Kategória:Vodné toky v Nitrianskej pahorkatine
Kategória:Vodné toky v okrese Hlohovec
Kategória:Vodné toky v okrese Nitra
Kategória:Pastuchov
Kategória:Lukáčovce
Jelenský potok (prítok Drevenice)

**Jelenský potok** je potok v severovýchodnej časti okresu Nitra. Je to pravostranný prítok Drevenice a má dĺžku 10,5 km. Na hornom toku napája dve vodné nádrže (dolná, väčšia sa nazýva Jelenec), okolo nich sa rozkladá rekreačná oblasť Remitáž.

*Prameň:* v pohorí Tribeč pod Červeným krížom v nadmorskej výške okolo 330 m n. m.

*Smer toku:* na hornom toku severojužný, od vodných nádrží na juhovýchod, za obcou Jelenec pokračuje k ústiu na východojuhovýchod

*Geomorfologické celky:* 1.Tribeč, podcelok Jelenec, 2.Podunajská pahorkatina, podcelok Žitavská pahorkatina

*Prítoky:* sprava prítok spod Čiernej skaly (453,4 m n. m.), spod Pliešky (486,9 m n. m.; na ňom malá vodná nádrž), z úpätia Starej skaly (376,3 m n. m.), zľava prítok spod Červeného kríža a občasný prítok z oblasti Pod vinicami

*Ústie:* do Drevenice pri obci Neverice v nadmorskej výške okolo 171 m n. m.

*Obce:* rekreačné stredisko Remitáž, Jelenec a Neverice (okrajom)

## Referencie

Kategória:Potoky na Slovensku
Kategória:Povodie Žitavy
Kategória:Vodné toky v okrese Nitra
Žikavka

**Žikavka** je potok na území okresu Zlaté Moravce, ľavostranný prítok Jarkov, meria 3,4 km. Oba brehy potoka sú výrazne rozbrázdené mnohými výmoľmi a rokľami. 

*Prameň:* v Žitavskej pahorkatine južne od osady Breziny a severovýchodne od obce Žikava, v nadmorskej výške približne 295 m n. m.

*Smer toku:* prevažne severojužným smerom

*Geomorfologické celky:* Podunajská pahorkatina, podcelok Žitavská pahorkatina

*Prítoky:* jediný krátky prítok sprava z oblasti Kostolnej

*Ústie:* do Jarkov západne od obce Topoľčianky v nadmorskej výške 214,0 m n. m.

*Obce:* tečie cez katastrálne územie obcí Žikava (popri samote Tatry a osade Krásny majer na ľavom brehu) a Topoľčianky

## Referencie

Kategória:Potoky na Slovensku
Kategória:Povodie Žitavy
Kategória:Vodné toky v okrese Zlaté Moravce
Perkovský potok

**Perkovský potok** je potok v Podunajskej nížine, preteká územím okresov Topoľčany a Nitra. Je to ľavostranný prítok Radošinky, meria 20,7 km a je tokom V. rádu. V pramennej oblasti preteká Kobylou dolinou, následne napája vodné nádrže Horné Štitáre a Bodok. Potom napája ďalšiu vodnú nádrž Horné Obdokovce, preteká územím tzv. Čermianskeho močiara a vzápätí napája vodnú nádrž Hruboňovo.

*Prameň:* v Bojnianskej pahorkatine južne od obce Blesovce v nadmorskej výške okolo 215 m n. m.

*Smer toku:* najprv na juh, medzi osadou Bodok a obcou Čermany na juhozápad, odtiaľ opäť prevažne na juh

*Geomorfologické celky:* Podunajská pahorkatina, podcelok Nitrianska pahorkatina, časť Bojnianska pahorkatina

*Prítoky:* sprava z oblasti Kalníkov, z oblasti Čížovca, od osady Chrenovec (162,3 m n. m.), zľava z oblasti Pereša (Hája), z oblasti Líščieho, z oblasti Hrabiny, Manický potok, Suliansky potok (152,0 m n. m.) a prítok spod Hložína (230,6 m n. m.)

*Ústie:* do Radošinky pri obci Zbehy v nadmorskej výške 142 m n. m.

*Obce:* Blesovce, Horné Štitáre, osada Bodok, Horné Obdokovce, osada Čermanská domovina (okrajom), Čermany, Hruboňovo, Šurianky, osada Perkovce, Čakajovce (okrajom), Zbehy

## Referencie

Kategória:Potoky na Slovensku
Kategória:Povodie Nitry
Kategória:Vodné toky v okrese Nitra
Kategória:Vodné toky v okrese Topoľčany
Hlavinka

**Hlavinka** je potok v Podunajskej nížine, preteká územím okresu Topoľčany. Je to ľavostranný prítok Radošinky, má dĺžku 15,3 km a je tokom V. rádu. Preteká intenzívne využívanou poľnohospodárskou krajinou (oblasť pestovania chmeľu), na strednom toku napája vodnú nádrž Krtovce.

*Prameň:* v Považskom Inovci na východnom svahu Marhátu (748,2 m n. m.) v nadmorskej výške okolo 500 m n. m.

*Smer toku:* na hornom toku na juhovýchod, medzi obcami Lipovník a Obsolovce na juh, na dolnom toku potom na juhozápad

*Geomorfologické celky:* 1.Považský Inovec, podcelok Krahulčie vrchy, 2.Podunajská pahorkatina, podcelok Nitrianska pahorkatina, časť Bojnianska pahorkatina

*Prítoky:* sprava Vozokánsky potok (202,6 m n. m.), Nemečiansky potok, Kopanický potok, zľava Lipovnícky potok a krátky prítok prameniaci aj ústiaci južne od obce Lužany

*Ústie:* do Radošinky južne od obce Malé Ripňany v nadmorskej výške cca 158 m n. m.

*Obce:* Lipovník, Krtovce, Lužany, Obsolovce a Malé Ripňany (okrajom)

## Referencie

Kategória:Potoky na Slovensku
Kategória:Povodie Nitry
Kategória:Vodné toky v okrese Topoľčany
Veľká schizma

**Veľká schizma** môže byť:
* schizma po roku 1054, pozri východná schizma
* schizma v rokoch 1378 – 1417, pozri veľká západná schizma
Zľavský potok

**Zľavský potok** je vodný tok v Považskom Inovci a Podunajskej pahorkatine na území okresu Topoľčany. Je to ľavostranný prítok Bojnianky v povodí rieky Nitry s dĺžkou približne 14 km a je tokom V. rádu. Nad obcou Tesáre napája rovnomennú vodnú nádrž.

*Prameň:* na juhovýchode Považského Inovca, v geomorfologickom podcelku Nízky Inovec, v lokalite Zlieň pod Údhadom, v nadmorskej výške približne 

*Smer toku:* prevažne na juhojuhovýchod

*Geomorfologické celky:* 1. Považský Inovec, podcelok Nízky Inovec, 2. Podunajská pahorkatina, podcelok Nitrianska pahorkatina, časť Bojnianska pahorkatina

*Prítoky:* sprava potok spod kóty 284,9 m, zľava prítok (218,9 m n. m.) z oblasti Brezín, dva prítoky z oblasti Babinho jarku a z oblasti Chajovej

*Ústie:* do Bojnianky v obci Chrabrany v nadmorskej výške okolo 164 m n. m.

*Obce:* osady Zľavy, Záhrada a Nové mlyny, Tesáre, Kuzmice, osada Izát, Nemčice, Chrabrany (okrajom)

## Referencie

## Pozri aj
* Zoznam vodných tokov v povodí Nitry
* Považský Inovec, Nízky Inovec, Krahulčie vrchy
* Podunajská pahorkatina, Nitrianska pahorkatina

Kategória:Potoky na Slovensku
Kategória:Povodie Nitry
Kategória:Vodné toky v okrese Topoľčany
Malibu

**Malibu** môže byť:
* mesto v Kalifornii v Los Angeles County, pozri Malibu (Kalifornia)
* značka automobilu, pozri Chevrolet Malibu
* rum s kokosovým extraktom, pozri Malibu (rum)
* vydavateľ komiksov, pozri Malibu Comics
* americký sitcom (1998 – 2000), pozri Malibu, CA
* druh surfu (dosky), pozri Malibu (surf)

## Pozri aj
* Malibu High School
* Piper Malibu, jednomotorové lietadlo
Slivnica

**Slivnica** je potok v Podunajskej nížine, preteká územím okresu Topoľčany. Je to pravostranný prítok Chotiny, meria 13,6 km a je tokom V. rádu. Na hornom toku preteká Slivničnou dolinou, v tomto úseku sú zjavné erózne prejavy zrážkovej vody vo forme výmoľov. Na dolnom toku preteká oblasťou pestovania chmeľu. 

## Prameň
Pramení v Považskom Inovci na severovýchodnom svahu Smutného vŕšku (604,0 m n. m.) v nadmorskej výške okolo 500 m n. m.

## Smer toku
Od prameňa sa na krátkych úsekoch postupne stáča na východ, potom na juh, od obce Závada tečie na juhovýchod

## Geomorfologické celky
#Považský Inovec, podcelok Nízky Inovec, 
#Podunajská pahorkatina, podcelok Nitrianska pahorkatina, časť Bojnianska pahorkatina

## Prítoky
Sprava prítok (278,6 m n. m.) prameniaci južne od obce Podhradie, Slivnička, zľava prítok z oblasti Lipovej

## Ústie
Ústi do Chotiny pri obci Tovarníky v nadmorskej výške okolo 186 m n. m.

## Obce
*Závada
*Velušovce
*Jacovce (okrajom)

## Referencie

Kategória:Potoky na Slovensku
Kategória:Povodie Nitry
Kategória:Vodné toky v okrese Topoľčany
Železnica (prítok Chotiny)

**Železnica** je potok v severnom výbežku Podunajskej nížiny, v severnej časti okresu Topoľčany. Je to pravostranný prítok Chotiny, má dĺžku  a je tokom V. rádu. Na hornom toku preteká lesnatým prostredím, po vstupe do nížiny napája vodnú nádrž Duchonka s rovnomenným rekreačným strediskom. V okolí obce Prašice sú na oboch brehoch viditeľné stopy eróznej činnosti zrážkovej vody (výmole).

*Prameň:* v Považskom Inovci na južných svahoch vrchu Panská javorina () v nadmorskej výške okolo 

*Smer toku:* od prameňa najprv na juh, ďalej sa stáča a tečie na východ, pričom utvára niekoľko zákrut, nad osadou Duchonka sa začína stáčať a pokračuje na juhojuhovýchod.

*Geomorfologické celky:* 
* 1.Považský Inovec, podcelky Vysoký Inovec a Nízky Inovec
* 2.Podunajská pahorkatina, podcelok Nitrianska pahorkatina, časť Bojnianska pahorkatina

*Prítoky:* sprava prítok () z lokality Zľavy, prítok z oblasti Horných Zliav, spod Tlstej hory (), Potôčky, zľava dva krátke prítoky z oblasti Rakytiny, dva prítoky z oblasti Bielej Bukoviny, Osikový potok a prítok z oblasti Cukerne

*Ústie:* do Chotiny pri osade Mreža (severne od obce Jacovce) v nadmorskej výške približne 

*Obce:* rekreačné stredisko Duchonka a obec Prašice

## Referencie

## Iné projekty

Kategória:Potoky na Slovensku
Kategória:Povodie Nitry
Kategória:Vodné toky v okrese Topoľčany
Železnica (rozlišovacia stránka)

**Železnica** môže byť:
*dráha koľajových vozidiel a príslušné zariadenia, pozri železnica
*potok na Slovensku, pozri Železnica (prítok Chotiny)
Chaos

**Chaos** môže byť:
* všeobecne: neporiadok, zmätok, trma-vrma 
* vo filozofii a náboženstve: 
** neusporiadný stav vecí a podobne, pozri chaos (filozofia)
** v gréckej mytológii: pôvodne bezodná priepasť podsvetia, neskôr prapôvodný zmätok (zosobnený v božstvo), beztvará prahmota, z ktorej vzniklo všetko na svete, pozri Chaos (staroveké Grécko)
** v čínskej mytológii: čínsky boh, pozri Chaos (čínsky boh)
* vo fyzike: pojem z teórie chaosu, pozri teória chaosu
* v chémii: chemická reakcia, ktorej priebeh nemožno úplne presne predpovedať (osciluje medzi dvoma stavmi), pozri chaos (chémia)
* vo vesmíre:
** v planetárnej geológii: chaotický geologický región, ktorý vznikol zrútením pôdy pod vlastnou váhou, pozri chaos (exogeológia)
** planétka, pozri 19521 Chaos
* v zoológii: latinský rod meňavky, pozri Chaos (meňavka)
* skratka z „Create Havoc Around Our System“, pojem používa Association of Flight Attendants pri štrajkoch a podobne, pozri C.H.A.O.S. 
* v informatike: distribúcia Linuxu, pozri CHAOS (distribúcia Linuxu)
* špionážny projekt CIA, pozri Operácia Chaos
* film:
** Juraja Nvotu z roku 1992, pozri Chaos (film z roku 1992)
** Milana Lasicu z roku 2000, pozri Chaos (film z roku 2000)
** Coline Seerreauovej z roku 2001, pozri Chaos (film z roku 2001)
** Tonyho Giglia z roku 2005, pozri Chaos (film Tonyho Giglia z roku 2005)
** Davida DeFalca z roku 2005, pozri Chaos (film Davida DeFalca z roku 2005)
** Coline Seerreauovej z roku 2006, pozri Chaos (film z roku 2006)
* iná zábava:
** postava z kanadskej detskej relácie Sesame Park, pozri Chaos (Sesame Park)
** vydavateľ komiksov, pozri Chaos! Comics
** 3. diel komiksu, pozri Petit d'homme
** iné meno boha menom Ionthas v svete Dragonlance
** postava v mange Sailor Moon, pozri Chaos (Sailor Moon)
** fiktívna planéta v Exosquad
** pieseň na albume Psyence Fiction od UNKLE
** počítačová hra z roku 1985, pozri Chaos (videohra)
** postava z počítačovej hry Final Fantasy, pozri Chaos (Final Fantasy)
** postava z počítačovej hry LOOM, pozri Chaos (LOOM)
** postava z videohry hry Xenosaga, pozri Chaos (Xenosaga)
** postava z videohier Sonic the Hedgehog, pozri Chaos (Sonic the Hedgehog)
** ZGMF-X24S Chaos Gundam
** pojem zo série Warhammer, pozri Chaos (Warhammer)
Čiba (Čiba)

thumb|Ľudové múzeum v Čibe

**Čiba** (, v preklade "Tisíc listov", anglický prepis: Chiba) je hlavné mesto japonskej prefektúry Čiba. Nachádza sa cca 40 km juhovýchodne od Tokia pri Tokijskom zálive. Patrí medzi hlavné prístavy oblasti Kantó. Rozloha mesta je 272,08 km² a žije tu okolo 910 tisíc obyvateľov, pričom väčšina mesta je rezidenčná, hoci pri pobreží sa nachádzajú aj výrobné prevádzky a sklady.

Mesto Čiba je známe svojim závesným typom monorailu (Chiba Urban Monorail), ktorý je najdlhší na svete. Trať má dĺžku 15,2 km a je zapísaná v Guinessovej knihe rekordov. Denne sa týmto spôsobom dopravy prepraví cca 40 000 osôb.

## Iné projekty

Kategória:Hlavné mestá japonských prefektúr
Kategória:Sídla v prefektúre Čiba
Kategória:Prístavné mestá Tichého oceánu
Čiba

**Čiba** (千葉) môže byť:
* lokalita v Japonsku:
** prefektúra, pozri Čiba (prefektúra)
** hlavné mesto prefektúry, pozri Čiba (Čiba)
* osoba:
** Reiko Čibaová (* 1975), japonská herečka
** Šigeru Čiba (* 1954; iné meno Masaharu Maeda), japonský hlasový herec
** Sonny Čiba (1939 – 2021; iné meno Šiniči Čiba), japonský herec
** Susumu Čiba (* 1979), japonský hlasový herec
** Čiba Šusaku Narimasa (1794 – 1855), zakladateľ Hokušin Ittoovej školy
* fiktívna osoba:
** Mamoru Chiba (alias Darien Shields) zo série mangy *Sailor Moon*
* geologické obdobie kvartéru, stupeň pleistocénu, pozri čiba (chronostratigrafická jednotka)
Gia Kančeli

**Gia Kančeli** (gruz. გია ყანჩელი) (* 10. august 1935, Tbilisi, Gruzínsko – † 2. október 2019) bol gruzínsky skladateľ vážnej hudby. Zložil sedem symfónií a viacero orchestrálnych diel. Od roku 1996 žil v Belgicku.

## Referencie

## Iné projekty

Kategória:Gruzínski hudobní skladatelia
Kategória:Skladatelia vážnej hudby 20. storočia
Kategória:Skladatelia filmovej hudby
Kategória:Nositelia Wolfovej ceny za umenie
Kategória:Osobnosti z Tbilisi
Kim Kashkashianová

**Kim Kashkashianová** (* 31. august 1952, Detroit, Michigan, USA) je americká violistka arménskeho pôvodu. V roku 1999 dostala Edisonovu cenu. Medzi skladateľov, s ktorými spolupracuje, patria Peter Eötvös, Krzysztof Penderecki, Sofija Gubajdulinová či Tigran Mansurian.

## Diskografia
* 1986 *Elegies (s Robertom Levinom)* 	   	
* 1995 *Ulysses' Gaze Soundtrack*
* 2000 *Hommage à Robert Schumann*	   	  	
* 2000 *Lachrymae*	  	
* 2000 *Bartok / Eötvös / Kurtág*	   	  
* 2003 *Hayren*

## Externé odkazy
* Kim Kashkashian

Kategória:Violisti USA
Kategória:Predstavitelia súčasnej klasickej hudby
Kategória:Osobnosti USA arménskeho pôvodu
Kategória:Osobnosti z Detroitu
Zoznam plies v Západných Tatrách

Toto je **zoznam plies v Západných Tatrách**. Doliny nasledujú postupne od juhovýchodu na severozápad.

## [[Bystrá dolina (Západné Tatry)|Bystrá dolina]]
*Dlhé Bystré pleso (*Vyšné Bystré plesá*)
*Malé Bystré pleso (*Vyšné Bystré plesá*)
*Veľké Bystré pleso (*Vyšné Bystré plesá*)
*Dolné Bystré pleso
*Anitino očko

## [[Račkova dolina]]
*Nižné Račkové pleso
*Vyšné Račkové pleso

## [[Jamnícka dolina]]
*Nižné Jamnícke pleso
*Plačlivé pliesko
*Vyšné Jamnícke pleso
*Žiarske pleso v Jamníckej doline

## [[Žiarska dolina]]
*Pliesko pod Žiarskym sedlom
*Žiarske pleso

## [[Jalovecká dolina]]
*Biele pliesko (*Bobrovecká dolina*)
*Čierne pliesko (*Bobrovecká dolina*)
*Malé pliesko (*Bobrovecká dolina*)

## [[Suchá dolina (Západné Tatry)|Suchá dolina]]
*Babkové pliesko (*Huňová dolina*)

## [[Roháčska dolina]]
*Druhé Roháčske pleso
*jazierko pod Zverovkou
*pleso v Spálenej doline
*Štvrté Roháčske pleso (*Horné Roháčske pleso*)
*Ťatliakovo jazero
*Tretie Roháčske pleso
*Veľké Roháčske pleso
*Zelené pliesko

## Pozri aj
* Zoznam plies vo Vysokých Tatrách
* Zoznam plies v poľských Tatrách
* pleso (Tatry a Nízke Tatry)

Plesá Západných Tatier
Eustreptospondylus

**Eustreptospondylus** bol stredne veľký, 5 až 7 metrov dlhý dravý dinosaurus. Známy je z nekompletnej kostry zahŕňajúcej nekompletnú lebku. Žil koncom strednej jury, pred približne 162 miliónmi rokov (neskorý kallov) na území dnešného Anglicka. Jediný známy druh je **Eustreptospondylus oxoniensis**.

## Opis
Eustreptospondylus patril do čeľade Megalosauridae, zahŕňajúcej pomerne archaické dravé dinosaury, ktoré boli hojné najmä počas strednej jury, pričom koncom jury dali vzniknúť rodom vo veľkostnej kategórii tyranosaura. Disponoval pomerne veľkou odľahčenou lebkou s čeľusťami plnými ostrých zubov, krátkymi trojprstými prednými končatinami a dlhými zadnými končatinami nesúcimi celú váhu jeho tela. 

Pôvodne, koncom devätnásteho storočia, bol Eustreptospondylus radený do rodu Megalosaurus, podobne ako mnoho iných dravých dinosaurov. Dnes zastávajú niektorí paleontológovia (napr. Rauhut) názor, že Eustreptospondylus je identický s rodom Magnosaurus. Keďže bol Magnosaurus pomenovaný skôr, rodové meno Magnosaurus by v prípade pravdivosti tohto tvrdenia dostalo prednosť.

## V kultúre
Eustreptospondylus sa objavuje v tretej epizóde dokumentu Putovanie s dinosaurami z roku 1999.

## Galéria

Súbor:Eustreptospondylus skeleton (incomplete skull).JPG|Kostra Eustreptospondyla vrátane neúplnej lebky.
Súbor:Eustreptospondylus head.jpg|Model hlavy Eustreptospondyla.


## Referencie

Kategória:Megalosauridae
Kategória:Jurské dinosaury
Kategória:Dinosaury z Európy
Tarchia

***Tarchia*** bol štvornohý bylinožravec, veľmi veľký obrnený dinosaurus. S dĺžkou tela okolo 8 – 8,5 metra predstavuje najväčšieho a známeho ankylosaurida z Ázie. Známy je z pozostatkov niekoľkých jedincov. Tento rod sa vyskytoval pred približne 72 až 68 miliónmi rokov na území dnešného Mongolska. Jediný druh je ***Tarchia kielanae***.

## Opis
náhľad|vľavo|Veľkostné porovnanie Tarchie s človekom
Zástupcovia rodu Tarchia disponovali veľkými obrnenými lebkami, ktoré boli  dlhé a až  široké. Pevne stavaný trup, krk a koreň chvosta chránili rôzne tupé kostené útvary slúžiace ako kostené brnenie. Koniec chvosta bol opatrený ťažkým kosteným kyjakom, predstavujúcim najnebezpečnejšiu zbraň, akou obrnené dinosaury z čeľade Ankylosauridae disponovali.

## Spôsob života
Sedimenty, v ktorých boli nájdené pozostatky Tarchie ukazujú, že tento dinosaurus žil v púštnom prostredí so sezónnymi jazierkami a riekami. Keďže dosiaľ nepoznáme dôkazy o skupinovom živote obrnených dinosaurov, zástupcovia rodu Tarchia zrejme putovali po krajine osamote alebo v menších skupinkách.

Napriek značným telesným rozmerom a kostenému brneniu nachádzame na lebke typového exemplára rodu Tarchia sčasti zachovalé zranenia svedčiace o útoku veľkého dravého dinosaura, pravdepodobne z čeľade Tyrannosauridae (mohlo ísť napr. o Tarbosaura).

## Pozri aj
* Ankylosaurus
* Euoplocephalus

Kategória:Ankylosauria
Kategória:Kriedové dinosaury
Kategória:Dinosaury z Ázie
Megalosaury

**Megalosaury** (lat. *Megalosauridae*) sú čeľaď stredne veľkých až veľmi veľkých dravých dinosaurov.

Zástupcovia tejto skupiny sa vyskytovali počas strednej jury, kedy patrili medzi najhojnejšie veľké mäsožravce, až spodnej kriedy. Priniesli základ typického výzoru veľkého dravého dinosaura – vyznačovali sa veľkou podlhovastou hlavou, pevne stavaným trupom a krátkymi, no silnými prednými končatinami.

## Systematika
Systematika z roku 2010 podľa Benson *et al*.

Čeľaď Megalosauridae
* podčeľaď Eustreptospondylinae
** rod Eustreptospondylus
** rod Magnosaurus
** rod Streptospondylus
* podčeľaď Megalosaurinae
** rod Duriavenator
** rod Afrovenator
** rod Dubreuillosaurus
** rod Megalosaurus
** rod Torvosaurus

## Referencie
Abrahám

**Abrahám** môže byť:

* biblická postava, pozri Abrahám (biblická postava)
* obec v okrese Galanta, pozri Abrahám (okres Galanta)
* prvé meno, pozri Abrahám (prvé meno), napr.:
** Abrahám Červený (1278 – 1325), uhorský veľmož
* priezvisko, pozri Abrahám (priezvisko), napr.:
** Dušan Abrahám (* 1947), slovenský futbalový tréner
** Jan Abrahám (1910 – ?), český politik (KSČ), poslanec NZ
** Miroslav Abrahám (1931 – 2007), slovenský ekonóm
** Peter Abrahám, bývalý riaditeľ Fun Radia, neskôr riaditeľ Kancelárie licenčnej rady
** Samuel Abrahám, slovenský politológ a vydavateľ
** Jaroslava Abrahámová-Mihočková, slovenská stolná tenistka

## Pozri aj
* Abraham
* Abrhám
Zoznam plies vo Vysokých Tatrách

Najvýznamnejšie jazerá na Slovensku sú vo Vysokých a Západných Tatrách. V Západných Tatrách je na slovenskej strane 20 jazier a vo Vysokých Tatrách 85 jazier. V poľských Tatrách okolo 40. Dĺžka zaľadnenia a orografické pomery mali najväčší vplyv na počet jazier v týchto horstvách. V pásme kosodreviny je v Západných Tatrách 50 percent jazier, vo Vysokých Tatrách je 70 percent v pásme vysokohorských lúk a skál. Tatranské jazerá sa delia podľa vzniku na karové a morénové. Väčšina z nich vznikla obidvoma spôsobmi. 

## Zoznam plies vo Vysokých Tatrách

## Referencie

## Pozri aj
* Zoznam plies v poľských Tatrách
* Zoznam plies v Západných Tatrách
* pleso (Tatry a Nízke Tatry)

Plesá Vysokých Tatier
Stegoceras

**Stegoceras** bol 2 metre dlhý dvojnohý dinosaurus živiaci sa rastlinnou potravou. Podobne ako iní zástupcovia skupiny Pachycephalosauridae, disponoval lebkou so zhrubnutými kosťami vytvárajúcimi dómovitú kopulu. Známy je z nekompletnej kostry a početných úlomkov lebky. Žil pred približne 76 miliónmi rokov na západe Severnej Ameriky. 

Kategória:Pachycephalosauria
Zádubnie

**Zádubnie** je mestská časť Žiliny. Leží severne od centra mesta na severnej strane pretiahnutého chrbta vrchu Dubeň, v údolí Liešovského potoka. Na západe susedí s mestskou časťou Budatín a na severe s mestskou časťou Brodno. Zo Zádubnia sú pekné výhľady ponad Považský Chlmec na Hričovskú priehradu a na okolitú prírodu.

Zádubnie sa spomína už v roku 1438 ako Zadubnye. V erbe malo muža s vidlicovitou haluzou na pleci, kráčajúceho doľava ku kru.
Patrilo pod budatínske panstvo. V roku 1784 malo 205 obyvateľov a roku 1980, kedy bolo pričlenené k Žiline, 746 obyvateľov.V roku 2011 malo Zádubnie 755 obyvateľov.

Staré Zádubnie bolo vybudované na svahu vrchu Dubeň. Výstavba sa postupne rozširovala popri ceste vedúcej z Budatína. Po vybudovaní novej komunikácie do Zástrania pokračovala výstavba aj popri tejto ceste. V posledných rokoch sa individuálna bytová výstavba sústreďuje do mestských častí Budatín a Zádubnie, ktoré budú čoskoro stavebne spojené. Na konci obce smerom do Zástrania bol v minulosti postavený Školský majetok. Mestská časť je bez priemyslu.

V Zádubní je materská škola, futbalový klub TJ Hviezda Zádubnie, kultúrny dom, kaplnka, Detské krízové centrum Náruč a ako bývalá obec má vlastný cintorín. Od roku 2003 spolu s mestskými časťami Budatín a Zástranie patrí pod Rímskokatolícku farnosť Zástranie. Dňa 10. októbra 2005 vysvätili Dom Smútku Božieho Milosrdenstva.

## Referencie

## Iné projekty

Kategória:Mestské časti Žiliny
Gejza

**Gejza** môže byť:
*krstné meno, pozri Gejza (prvé meno)
*maďarský náčelník (knieža) v 10. storočí, pozri Gejza (knieža)
*uhorský kráľ:
**Gejza I.
**Gejza II.
Patrón

**Patrón** môže byť:
*všeobecne:
**ochranca, priaznivec, podporovateľ
**vykonávateľ patronátu
**hovorovo: čudák
*v kresťanstve: ochranný svätec, pozri patrón (kresťanstvo)
*v starovekom Ríme: ochranca prepustených otrokov a klientov, pozri patrón (staroveký Rím)
*v maliarstve: vzor na dekoratívne maľby, maliarska šablóna, pozri patrón (maliarstvo)
*v zbrojárstve: 
**náboj strelnej zbrane, pozri náboj (zbrane)
**nábojnica

## Iné
* Patron (pes)
Dvorník

**Dvorníci** (maď.*udvarnok*, maď. slovo je odvodené zo slovenského) boli vo včasnom a vrcholnom stredoveku (do začiatku 13. storočia) ľudia usadení na kráľovskej pôde, ktorí okrem obrábania pôdy (ktoré vykonávali iní) plnili všetky možné špecializované povinnosti (priame služby) na kráľovskom dvore. Žili na Veľkej Morave a potom v Uhorsku. Tvorili súčasť tzv. služobníckej organizácie.

Boli funkčne organizovaní na výrobu potravín, nápojov, zbraní, lovenie zvierat. Boli podriadení kráľovi a všetky ich výrobky putovali na kráľovský dvor. Boli riadení kráľovskými funkcionármi (dverník, pohárnik). 

Kategória:Dejiny Slovenska
Kategória:Uhorsko
Rovnosť (politika a právo)

**Rovnosť** má v politike a práve niekoľko významov.

Možno rozlišovať medzi rovnosťou:
* formálnou alebo právnou (de jure, kedy zákony platia rovnako pre všetkých občanov a všetci občania majú rovnaké práva), najmä:
**rovnosť pred zákonom
**politická rovnosť
**rovnosť príležitostí
* skutočnou čiže materiálnou (kde všetci majú mať rovnaký majetok, znalosti, moc atď.), najmä:
**rovnosť v materiálnom postavení

Právna rovnosť je obsiahnutá v Deklarácii ľudských práv, zatiaľ čo skutočná rovnosť je utopická a nebezpečná, lebo by viedla k spoločnosti zameniteľných jednotlivcov a každý pokus o ňu nevyhnutne vedie k obmedzeniu slobody. Preto sa dnes hľadá taká spoločenská rovnosť, ktorá prosto uznáva ako princíp, že výhody sa ľuďom majú dávať úmerne k ich zásluhám a práci. Rovnosť je jedna zo základných spoločenských hodnôt.

Kategória:Právo
Kategória:Politológia
Pittsburgh

**Pittsburgh** je druhé najväčšie mesto v Pensylvánii v Spojených štátoch a sídlo Allegheny County. Pôvodne bolo známe ako oceľové hlavné mesto sveta, v poslednom polstoročí sa vyvinulo z priemyselnej metropoly na popredné mesto v medicíne, technológiách a finančných službách. Nachádza sa na sútoku troch riek v strede Allegheny County. Metropolitná oblasť Pittsburghu pozostáva z miest Allegheny, Armstrong, Beaver, Butler, Fayette, Washington County a Westmoreland County. Samotné mesto má rozlohu 151 km² a približne 305-tisíc obyvateľov, celá metropolitná oblasť má takmer 2,1 milióna obyvateľov.

## Obyvateľstvo
Medzi najväčšie belošské etnické skupiny patria Nemci (19,7%), Íri (15,8%), Taliani (11,8%), Poliaci (8,4%) a Angličania (4,6%). Mesto má jednu z najväčších talianskych a ukrajinských komunít a najväčšiu chorvátsku a slovenskú komunitu v USA.
Podľa rasy žije v meste 68 % Belochov, 25,2 % Afroameričanov a 4,4 % Ázijčanov.

### Slováci

V Pittsburghu a okolí žije veľká komunita slovenských prisťahovalcov. V žiadnom meste v USA nežije toľko Slovákov ako v Pittsburghu. V 90. rokoch 19. storočia prišlo do tejto oblasti približne 100 000 Slovákov. Krajina v okolí pripomínala rodné Slovensko. Po usadení vytvorili spoločenstvá a organizácie, kde mali vlastné školy, kostoly a spoločenské kluby. V roku 1920 bolo v meste Pittsburgh 28 slovenských rímskokatolíckych kostolov a 15 luteránskych a pravoslávnych chrámov. Niektoré organizácie fungujú dodnes a zachovávajú tradície. Dňa 22. júla sa v meste koná „slovenský deň“. 

Medzi známych Slovákov, ktorí tu žili, patrili: 
* Andy Warhol, umelec
* Joseph Matthew Gaydos, prvý Slovák zvolený do snemovne reprezentantov Spojených štátov 

## Partnerské mestá
Pittsburgh má uzavreté partnerstvo s viacerými mestami:

## Referencie

## Iné projekty

## Pozri aj
* Pittsburská dohoda


Kategória:Mestá v Pensylvánii

Kategória:Prístavné mestá v USA
Budějovická (stanica pražského metra)

**Budějovická** je jedna zo staníc pražského metra. Nachádza sa na linke C medzi stanicami Pankrác a Kačerov. Bola otvorená ako jedna z prvých na trase C, a to 9. mája 1974.

## Charakteristika stanice
Stanica sa nachádza pod Budějovickým námestím. Je hĺbená, stavaná v otvorenej jame. Jej dĺžka je , hlboká je 9 metrov a široká . Nástupište nie je podopierané stĺpmi, je  vysoké. Zo stanice vychádzajú dva výstupy – východný s dvoma eskalátormi vedúci do otvorenej pasáže a západný, spojený s nástupišťom pevným schodišťom a výstupom na ulicu Ivana Olbrachta. Stanica je obložená veľkými mramorovými doskami, ako to bolo zvykom i na ostatných staniciach úseku I.C. Tento obklad bol vôbec po prvý raz v pražskom metre vykonaný tzv. suchou metódou. Cestujúci mohli využívať vonkajšie eskalátory v tejto stanici od konca roku 1980. 30. júna 2004 bol sprevádzkovaný výťah pre imobilné osoby.

Výstavba stanice v prvej polovici 70. rokov si vyžiadala 140 miliónov Kčs a podieľali sa na nej aj spoločnosti z Českých Budějovíc.

## Okolie
* Dům bytové kultury

## Referencie

## Iné projekty
.

## Externé odkazy
* Profil stanice na stránkach Metroweb.cz

Kategória:Stanice pražského metra
Kategória:Praha 4
Kategória:Architektúra z 1974
Jáva (ostrov)

[náhľad|Sopky [Semeru (v pozadí) a Bromo na východe Jávy]]
náhľad|Poloha Jávy v Indonézii

**Jáva** je ostrov v Indonézii, na ktorom sa nachádza hlavné mesto Indonézie, Jakarta. Má rozlohu . Je to najviac zaľudnený ostrov na svete, žije tu okolo 124 miliónov obyvateľov, čo je viac ako na ostrove Honšú a približne rovnaký počet obyvateľov ako v celom Japonsku, a je to tiež jedna z najhustejšie zaľudnených oblastí na svete.

## Referencie

## Iné projekty

Kategória:Ostrovy Indonézie
Kategória:Veľké Sundy
Hieros gamos (rituál)

**Hieros gamos** (z gr. ιερός γάμος) alebo **hierogamia** je posvätný sobáš, náboženský rituál kľúčového významu v európskych a orientálnych kultúrach bronzovej doby. Išlo o symbolickú alebo skutočnú sexuálnu reaktualizáciu pohlavného spojenia dvoch božstiev, často boha nebies a Matky zeme, ktorých obvykle zastupoval panovník a kňažka. Toto rituálne zjednotenie protikladov malo zabezpečiť plodnosť a úrodnosť v nadchádzajúcom roku, preto sa najčastejšie odohrávalo na jar. 

Kategória:Religionistika
Á

**Á (á)** je druhé písmeno slovenskej, českej, maďarskej, faerskej a islandskej abecedy.

## Iné projekty

Kategória:Slovenská abeceda
Kategória:Písmená latinskej abecedy
Hieros gamos

**Hieros gamos** (z gr. ιερός γάμος) alebo **hierogamia** môže byť:
*v mytológii: pohlavný zväzok bohyne a boha alebo božskej a ľudskej bytosti, z ktorého má vzísť potomstvo
*rituál, posvätný sobáš, pozri Hieros gamos (rituál)
Mánia (psychiatria)

náhľad|Pacienti s bludmi vznešenosti si môžu mylne myslieť, že sú oveľa mocnejší, než v skutočnosti sú (megalománia).
**Mánia** je afektívna porucha charakteristická nadnesenou náladou, nespavosťou, zvýšenou sexuálnou energiou a pocitom grandióznosti. Manické epizódy sú prítomné najmä u pacientov trpiacich bipolárnou poruchou, kde sa manické epizódy striedajú s depresívnymi.

Osoba postihnutá mániou je v prehnane radostnej nálade a oplýva zvýšenou energiou a aktívnosťou. Prebieha od jednej aktivity k druhej bez dokončenia, správa sa hazardne (napríklad podstupuje finančné riziká a transakcie), má zníženú potrebu spánku a nepociťuje únavu. Rozpráva so zvýšeným hlasom, zrýchleným tempom, zažíva tzv. myšlienkový trysk a má ťažkosti s vnímaním okolitých podnetov. U pacienta môže dôjsť k zvýšenému alebo často aj k zníženému príjmu stravy, pretože chorý nevydrží u jedla dlhšie posedieť a často odeň odbieha. Prítomné môžu byť aj bludy grandiózneho typu (chorý sa iracionálne precenuje, napríklad si môže o sebe myslieť, že je vyvolený, má špeciálne poslanie a pod.).

## Klasifikácia podľa MKCH-10
**F30.1** Mánia bez psychotických príznakov

*Nálada je nadnesená neprimerane k okolnostiam a kolíše od bezstarostnej žoviálnosti po takmer nekontrolovateľné vzrušenie. Rozjarenosť sprevádza zvýšená energia, ktorá vedie do hyperaktivity, veľavravnosti a zníženej potreby spánku. Nedarí sa udržanie pozornosti, častá je výrazná rozptýlenosť. Sebahodnotenie je často nafúknuté s velikášskymi myšlienkami a prekypujúcou sebadôverou. Strata normálnych sociálnych zábran môže viesť k nedbanlivému, riskantnému a neprimeranému správaniu.

**F30.2** Mánia s psychotickými príznakmi
*Okrem klinického obrazu opísaného pod F30.1 sa zjavujú aj bludy (zvyčajne grandiózne) alebo halucinácie (zvyčajne hlasy prihovárajúce sa chorému), prípadne vzrušenie, nadmerná pohybová aktivita a myšlienkový galop sú také extrémne, že chorý je nezrozumiteľný alebo neprístupný normálnej komunikácii.

**F30.8** Iné manické epizódy

**F30.9** Nešpecifikovaná manická epizóda

## Referencie
 

## Pozri aj
*Afektívna porucha
*Bipolárna afektívna porucha
*Cyklotýmia
*Depresia (psychológia)
*Hypománia

## Iné projekty
 

Kategória:Afektívne poruchy
Kategória:F30 Manická epizóda
Zmysel (filozofia)

**Zmysel** je logický, etický, kauzálny, teleologický, estetický významový útvar viažuci sa s dianím,vetou, slovom, dielom. Zmysel sa tu teda viaže na nositeľa zmyslu: náplň
zmyslu možno podávať ako účel, hodnotu, ideu, podstatu. Metodicky najdôležitejší postup výskumu zmyslu je chápanie.

## Filozofické názory
* Gottlob Frege: Zmysel je to, čo vyjadrujeme pomocou znaku.

* Rolandas Pavilionis:Zmysel nechápeme ako časť istej abstraktnej „sémantiky utvorivšieho sa jazyka“, ale ako časť tzv. konceptuálnych systémov nositeľov jazyka. Pavilionis vypracúva teóriu zmyslu ako teóriu tvorby a fungovania konceptuálnych systémov.

* Synkriticizmus: Zmysel je poľudšťujúca prítomnosť niečoho vo vedomí alebo bytí človeka.

## Referencie

Kategória:Filozofický slovník
Astor Piazzolla

**Astor Piazzolla** (* 11. marec 1921, Mar del Plata, Argentína – † 4. júl 1992, Buenos Aires) bol argentínsky hudobný skladateľ a hráč na bandoneóne. 

V roku 1925 sa s rodičmi presťahoval do New Yorku a o jedenásť rokov neskôr sa opäť vrátil do rodného mesta. Okrem niekoľkých desiatok albumov, ktoré vydal pod svojím menom, spolupracoval napríklad s Garym Burtonom, Gerrym Mulliganom a s Lalom Schifrinom a zložil hudbu k viacerým filmom. V roku 1991 nahral album s Kronos Quartetom.

Je považovaný za najdôležitejšieho skladateľa tanga v druhej polovici 20. storočia, tvorcu nového štýlu nazvaného nuevo tango, ktorý v sebe zahŕňa aj prvky džezu a klasickej hudby. V Argentíne je známy ako „El Gran Astor“ („Veľký Astor“).

Hovorí sa o ňom, že svoje tangá hrával v argentínskych krčmách, kde ho miestni neraz aj zbili, lebo tvrdili, že im kazí ich „ozajstné“ argentínske tango. Napriek tomu sa dnes práve jeho hudbe hovorí argentínske tango.

## Iné projekty

Kategória:Argentínski hudobní skladatelia
Kategória:Argentínski hudobníci
Kategória:Osobnosti na argentínskych poštových známkach
Gidon Kremer

**Gidon Kremer** (lotyš. **Gidons Krēmers**; * 27. február 1947, Riga) je lotyšský huslista svetového významu a dirigent.

Obaja jeho rodičia boli huslisti, otec bol židovského pôvodu, počas holokaustu sa skrýval dva roky v pivnici. Kremer hrá na husle od štyroch rokov, študoval na *Hudobnej škole v Rige* a od roku 1965 na *Moskovskom štátnom konzervatóriu* u Davida Ojstracha. V roku 1969 vyhral Paganiniho súťaž v Janove a v roku 1970 Čajkovského medzinárodnú súťaž v Moskve. Od roku 1975 hrával aj na Západe, kam v roku 1978 emigroval.

Je všeobecne uznávaný kvôli šírke svojho repertoáru, ktorý siaha od Bacha a Vivaldiho až ku skladateľom súčasnej hudby, ako sú napr. Astor Piazzolla, George Enescu, Philip Glass, Alfred Schnittke, Lera Auerbach, Arvo Pärt a John Adams. Jedno zo svojich diel, husľový koncert *Offertorium* mu venovala aj skladateľka Sofija Gubajdulinová.

V roku 1996 založil komorný súbor Kremerata Baltica, v ktorom združuje mladých hudobníkov z pobaltských krajín. V roku 2001 mu bola udelená *Hudobná cena [[Organizácia Spojených národov pre vzdelávanie, vedu a kultúru|UNESCO]]*. Slovenskému publiku sa predstavil na Bratislavských hudobných slávnostiach 2007.

Vlastní nástroje *[[Guarneri del Gesù]]* z roku 1730 a *ex Baron von Feilitzsch Stradivarius* od Stradivariho z roku 1734. V súčasnosti hrá na husliach *Nicola Amati* z roku 1641.

## Referencie

## Externé odkazy
* Kremerov životopis na oficiálnych stránkach súboru Kremerata Baltica 

Kategória:Predstavitelia súčasnej klasickej hudby
Kategória:Lotyšskí huslisti
Kategória:Lotyšskí dirigenti
Kategória:Huslisti židovského pôvodu
Kategória:Dirigenti židovského pôvodu
Kategória:Lotyšské osobnosti židovského pôvodu
Kategória:Osobnosti z Rigy
Kategória:Nositelia Radu za zásluhy Talianskej republiky
Kategória:Nositelia Radu kríža zeme Panny Márie
Kategória:Nositelia Radu troch hviezd
Bordeaux (mesto)

**Bordeaux** je prístavné mesto na juhozápade Francúzska. Má rozlohu  a okolo 270 tisíc obyvateľov, v metropolitnej oblasti s aglomeráciou vyše milión. Je to hlavné mesto regiónu Nové Akvitánsko, ako aj departementu Gironde.

V júni 2007 bolo mesto zapísané na zoznam svetového kultúrneho dedičstva UNESCO.

Bordeaux je významný obchodný prístav na pobreží Atlantického oceánu. Jeho prosperitu založil medzinárodný obchod s vínom. 

## Osobnosti mesta
* Ausonius (* 310 – † 395), básnik
* Paulin de Nole (* 354 – † 431), biskup
* Richard II. (* 1367 – † 1400), anglický kráľ
* Joseph Black (* 1728 – † 1799), fyzik a chemik
* François Magendie (* 1783 – † 1855), fyziológ
* Rosa Bonheurová (* 1822 – † 1899), maliarka
* Édouard Colonne (* 1838 – † 1910), dirigent
* Odilon Redon (* 1840 – † 1916), maliar
* Charles Tournemire (* 1870 – † 1939), skladateľ
* Jacques Thibaud (* 1880 – † 1953), violista
* André Lhote (* 1885 – † 1962), maliar, ilustrátor
* François Mauriac (* 1885 – † 1970), spisovateľ, básnik
* Jean Piaubert (* 1900 – † 2002), maliar
* Henri Sauguet (* 1901 – † 1989), skladateľ
* Jean Anouilh (* 1910 – † 1987), dramatik
* Jean Cayrol (* 1911 – † 2005), spisovateľ, scenárista, esejista
* René Clément (* 1913 – † 1996), režisér
* Danielle Darrieuxová (* 1917), herečka
* Édouard Molinaro (* 1928), režisér
* Jean-Jacques Sempé (* 1932), karikaturista
* Philippe Sollers (* 1936), spisovateľ
* Ric Grech (* 1946 – 1990), hudobník
* Florent Serra (* 1981), tenista

## Partnerské mestá

## Poloha
Obec má rozlohu . Najvyšší bod je položený  a najnižší bod 

## Obyvateľstvo
Počet obyvateľov obce je  ().

Nasledujúci graf zobrazuje vývoj počtu obyvateľov v obci.

## Galéria

Súbor:Bordeaux Miroir 001.jpg|Námestie Bourse
Súbor:Bordeaux - Grand Théâtre 4.jpg|Divadlo Grand Théâtre
Súbor:Palais Rohan.png|Palác Rohan
Súbor:Bordeaux Saint Pierre.jpg|Katedrála sv. Petra


Súbor:Bordeaux - Bourse maritime.jpg|Radnica
Súbor:Église Notre Dame de Bordeaux.jpg|Chrám Notre Dame
Súbor:La Grosse Cloche (Bordeaux).JPG|Veža Grosse Cloche
Súbor:Place de la Bourse Bordeaux de nuit.jpg|Námestie Bourse v noci


## Školy
* EPITECH
* ESME Sudria
* Kedge Business School
* Université Bordeaux I

## Referencie


## Pozri aj
* Zoznam obcí departementu Gironde

## Iné projekty

## Externé odkazy
* Oficiálna stránka


Kategória:Lokality Svetového dedičstva vo Francúzsku
Kategória:Mestá v regióne Nové Akvitánsko
Kategória:Obce v departemente Gironde
Kategória:Prístavné mestá vo Francúzsku
Kategória:Prístavné mestá Atlantického oceánu
Západná Európa

thumb| na základe návrhu Stálej komisie pre geografické názvy, Nemecko

**Západná Európa** je región v západnej časti Európy. Rozsah regiónu sa mení v závislosti od kontextu. Pojem „Západ“ sa v Európe objavil v protiklade k pojmu „Východ“ a pôvodne sa vzťahoval na západnú polovicu starovekého stredomorského sveta, latinský západ Rímskej ríše a „západné kresťanstvo“. Počnúc renesanciou a obdobím zámorských objavov, zhruba od 15. storočia, sa koncept *Európy* ako „Západu“ pomaly odlíšil od dominantného používania „kresťanstva“ ako preferovaného endonyma v tejto oblasti a nakoniec ho nahradil. Pojmy „západná“ a „východná Európa“ sa začali pravidelnejšie používať v období osvietenstva a priemyselnej revolúcie. Odlišnosť západnej Európy sa najviac prejavila počas studenej vojny, keď bola Európa na vyše 40 rokov rozdelená železnou oponou na západný blok združený okolo NATO vedeného Spojenými štátmi a východný blok združený okolo Varšavskej zmluvy vedenej Sovietskym zväzom. Oba bloky predstavovali dve svetové superveľmoci a vyznačovali sa odlišnými politickými a hospodárskymi systémami.

## Vymedzenie pojmu
[thumb|Politické sféry vplyvu v [Európa|Európe počas studenej vojny; neutrálne krajiny (sivým odtieňom) sa neformálne považovali za orientované na Západ, ale formálne neboli spojencami Západu]]

Počas studenej vojny v 20. storočí boli hranice západnej Európy určované pomerom síl medzi superveľmocami: na západe boli štáty združené v NATO ako protivníci Sovietskeho zväzu, zatiaľ čo na východe sa nachádzali krajiny združené vo Varšavskej zmluve. Európa bola v tom čase rozdelená na dve časti železnou oponou. Dnes je presné rozlíšenie medzi západnou a východnou Európou menej jednoznačné, prípadne sa od neho čoraz častejšie upúšťa.

V novovekých dejinách zahŕňa pojem západná Európa najmä tie krajiny, ktoré pomerne skoro získali skúsenosti s demokraciou alebo konštitučnou monarchiou, s princípmi právneho a národného štátu. Ide predovšetkým o Francúzsko a Spojené kráľovstvo, ako aj o Švajčiarsko, Holandsko a Belgicko, ktoré vzniklo v roku 1830. Pojem sa pritom používa aj na odlíšenie od krajín ako Nemecko, Taliansko alebo Španielsko, kde sa politické charakteristiky moderného štátu presadili výrazne neskôr a kde sa ešte v 20. storočí objavovali autokratické alebo diktátorské formy vlády.

Počas studenej vojny sa za západnú Európu označovali európske krajiny s trhovou ekonomikou, na rozdiel od štátov východnej Európy s plánovaným hospodárstvom združených vo východnom bloku.

Pred rozšírením Európskej únie a NATO na východ po roku 1999 sa tento pojem používal aj pre európske krajiny, ktoré boli členmi jednej alebo oboch týchto organizácií, pričom zahŕňal aj Švajčiarsko, ktoré nie je členom ani jednej z nich. Toto vymedzenie sa približne zhodovalo s politickým chápaním západnej Európy.

## Štáty západnej Európy
V dnešnom ponímaní sa za západnú Európu považujú predovšetkým tieto krajiny:
* 
* 
* 
* 
* 
* 
* 

## Západná Európa podľa OSN
thumb|

OSN definuje západnú Európu ako krajiny:

* 
* 
* 
* 
* 
* 
* 
* 
* 

## Referencie

## Pozri aj
* stredná Európa
* východná Európa
* severná Európa
* južná Európa

## Iné projekty


Kategória:Európa
Živel

**Živel** môže byť:
*jedna zo základných prírodných síl, javov (voda, oheň a podobne)
*vo filozofii špecificky: pozri živel (filozofia)
*prenesene: 
**prostredie či činnosť, ktoré niekomu vyhovuje
**skupina ľudí, ktorá má niečo spoločné (najmä postavenie, národnosť alebo podvratnú činnosť)
*nezávislý, kultúrne orientovaný časopis s nepravidelnou intenzitou vydávania od roku 1995. /technológia, štýl & overground/.
Karolina Světlá

**Karolina Světlá**, vlastným menom **Johana Rottová**, vydatá **Mužáková**, (* 24. február 1830, Praha – † 7. september 1899, tamže) bola česká spisovateľka, zakladateľka českého dedinského románu. Námety čerpala aj z pražského meštianskeho prostredia, z ktorého sama pochádzala.

Jedným z jej diel je aj súbor poviedok *Čierny Petríček*. Majú smutný koniec. V mnohých sa opiera o ľudové povery. Dej poviedok sa odohráva buď na okraji mesta, alebo v dedine v horskom prostredí.

## Život
Karolina Světlá pochádzala z jednej z vetví zámožnej rodiny Rottovcov. Jej ocom bol obchodník Eustach Jakub Rott (1795-1869). O babke Kateřině Vogelovej napísala Světlá poviedku *Purkmistrovic Katynka*. Jej dedom bol Eustach Antonín Rott (1768-1815). Mala sestru Sofiu (Sofie Podlipská, spisovateľka a prekladateľka, 1833-1897) a brata Jindřicha (1837-1906).

## Iné projekty

Kategória:Českí spisovatelia
Kategória:Osobnosti z Prahy
Strážov (Žilina)

**Strážov** je mestská časť Žiliny.

## Polohopis
Leží asi tri kilometre severozápadne od centra mesta, na ľavom brehu Váhu. Na západe susedí s mestskou časťou Žilinská Lehota a obcou Dolný Hričov, na východe ho od Žiliny oddeľuje rieka Rajčanka, ktorá sa tu vlieva do Váhu. Na juhu susedí katastrálne územie s mestskou časťou Závodie a na severnej strane jeho katastrálne územie cez Hričovskú priehradu susedí s mestskou časťou Považský Chlmec a obcou Divinka.

## Dejiny
Strážov sa spomína v roku 1393 ako Straso a už v roku 1402 ako Strazow. Patril k lietavskému panstvu. V roku 1418 Stibor zo Stiboríc a Beckova dal obec mestu Žilina do dedičného prenájmu. V erbe mal rybára, ktorý pri vode chytá ryby do siete. V roku 1784 mal 213 obyvateľov, v roku 1900 už 359 a v roku 1980 mal 722 obyvateľov. Obec bola pričlenená k Žiline v roku 1970.

Starý Strážov bol postavený v zúženom priestore medzi riekou Váh a Strážovskými vrchmi. Už v minulosti mal obmedzené možnosti na rozvoj. Po jeho južnej strane prechádza hlavná cesta I/61 (do 31.7. 2015 cesta I/18) z Bratislavy do Žiliny. Zo severnej časti ho uzatvorila Považská železnica postavená v roku 1883. Navyše časť obce zaplavili vody Hričovskej priehrady, ktorú postavili v roku 1962.

Nová bytová výstavba bola postavená západne od starej časti a druhá časť je vedľa cesty I/61 smerom do Žiliny. Celá oblasť mestskej časti nie je vhodná na bytovú výstavbu. V mestskej časti sa nenachádza priemysel. V Strážove je materská škola, kultúrny dom a ako bývalá obec má vlastný cintorín. V budove materskej školy je umiestená pobočka Žilinskej knižnice. Na Hričovskej priehrade sú vybudované rybníky, nachádza sa tu lyžiarsky vlek a pri vstupe do Strážova pri ceste I/61 je tréningové futbalové ihrisko MŠK Žilina a Motel Marakana. Má autobusové spojenie s centrom linkou č. 24 a 29.

Od Hričovského Podhradia je vybudovaná diaľnica D3, ktorá sa pred obytnou časťou v Strážove napája diaľničnou križovatkou Žilina-Západ na túto mestskú časť. Z tejto MÚK je na mieste cesty I/61 vybudovaný diaľničný privádzač do Žiliny. Diaľnica D3 pokračuje ponad Hričovskú priehradu do tunela v Považskom Chlmci a z mestskej časti sa na tento smer nie je možné napojiť.

## Referencie

## Iné projekty

Kategória:Mestské časti Žiliny
Dům bytové kultury

**DBK**, v časoch socializmu **Dům bytové kultury** (po slovensky *Dom bytovej kultúry*) je obchodný dom v Prahe, neďaleko od stanice metra Budějovická.

Je to relatívne veľká stavba so štvorcovým pôdorysom, celkovo má osem poschodí, no vyzerá zvonku oveľa nižšia – jednotlivé poschodia totiž nie sú nad sebou; v jednej polovici sú nad sebou nepárne, v druhej párne a voči sebe nie sú v tej istej úrovni. V strede budovy sa nachádza veľký otvorený priestor a na jeho bokoch sú umiestnené eskalátory. Tento priestor sa však veľmi náročne klimatizuje. Architektmi stavby sú, rovnako ako v prípade Kotvy, manželia Machonínovci. Staval sa desať rokov, medzi rokmi 1971 a 1981. Po svojom otvorení bol vyhlásený za *dom [[21. storočie|21. storočia]]*. V súčasnosti sa plánuje rozsiahla rekonštrukcia a modernizácia najmä vnútra celej budovy.

Kategória:Stavby v Prahe
Kategória:Obchodné domy
BVP

**BVP** môže byť:
*bojové vozidlo pechoty
*Bayerische Volkspartei - Bavorská ľudová strana
*Bureau de Verification de la Publicité
*"boundary value problem" - okrajová úloha (v kybernetike)
Sadizmus

**Sadizmus** (podľa fr. spisovateľa Markíz de Sade) môže byť:
* všeobecne: ukrutnosť, zvrátenosť prejavujúca sa trýznením
* v oblasti sexu: isté sexuálne praktiky a súvisiace potešenie spočívajúce v trýzení druhého, pozri sadizmus (sex)
* v lekárske: druh sexuálneho sklonu, deviácie, pozri sadizmus (medicína)

## Referencie

## Pozri aj
* masochizmus

Kategória:F65 Poruchy voľby sexuálneho objektu
Viola Truchlíková

**Viola Truchlíková** (* 17. február 1921, Leopoldov – † 29. jún 1973, Bratislava) bola slovenská spisovateľka, poetka, autorka lyrických subjektívnych básní, fejtónov a reportáží, dramatických románov, rozhlasových hier a rozprávok.

Kategória:Narodenia v 1921
Kategória:Úmrtia v 1973
Kategória:Slovenskí spisovatelia
Kategória:Slovenskí básnici
Kategória:Osobnosti z Leopoldova